CELEX: E2021J0002
Language: ga
Date: 2021-12-14 00:00:00
Title: Breithiúnas na Cúirte an 14 Nollaig 2021 i gCás E-2/21 Norep AS v Haugen Gruppen AS (Gníomhairí tráchtála féinfhostaithe – Treoir 86/653/CEE – Airteagal 1(2) – Sainmhíniú ar “ghníomhaire tráchtála” – Caibidlíocht maidir le díol nó ceannach earraí thar ceann an phríomhaí) 2022/C 153/08

7.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 153/14
            
         
      BREITHIÚNAS NA CÚIRTE
      an 14 Nollaig 2021
      i gCás E-2/21
      Norep AS v Haugen Gruppen AS
      
         
            (Gníomhairí tráchtála féinfhostaithe – Treoir 86/653/CEE – Airteagal 1(2) – Sainmhíniú ar “ghníomhaire tráchtála” – Caibidlíocht maidir le díol nó ceannach earraí thar ceann an phríomhaí)
         
      
      (2022/C 153/08)
      I gCás E-2/21, Norep As v Haugen Gruppen AS – IARRATAS chun na Cúirte faoi Airteagal 34 den Chomhaontú idir na Stáit CSTE maidir le hÚdarás Faireacháin agus Cúirt Bhreithiúnais a Bhunú le Cúirt Uachtarach na hIorua (Norges Høyesterett) maidir le léirmhíniú Threoir 86/653/CEE ón gComhairle an 18 Nollaig 1986 maidir le comhordú dhlíthe na mBallstát a bhaineann le gníomhairí tráchtála féinfhostaithe, thug an Chúirt, í comhdhéanta de Páll Hreinsson, Uachtarán (Breitheamh is Rapóirtéir), Per Christiansen agus Bernd Hammermann, na Breithiúna, a breithiúnas an 14 Nollaig 2021, arb é seo a leanas an chuid oibríochtúil de:
      
                  1.
               
               
                  Ba cheart Airteagal 1(2) de Threoir 86/653/CEE ón gComhairle an 18 Nollaig 1986 maidir le comhordú dhlíthe na mBallstát a bhaineann le gníomhairí tráchtála féinfhostaithe, agus go háirithe an téarma “caibidlíocht”, a léirmhíniú nach gá go nglactar leis go mbíonn baint dhíreach ag an ngníomhaire le horduithe a dhéanann na custaiméirí leis an bpríomhaí, ná go n-eisiatar cásanna ina dtéann orduithe go díreach ó chustaiméirí go dtí an príomhaí.
               
            
                  2.
               
               
                  Ba cheart a mheas gur caibidlíocht chun críocha Airteagal 1(2) de Threoir 86/653/CEE í gníomhaíocht a bhaineann le díolacháin má dhéantar í go sonrach d’fhonn conarthaí díolacháin a thabhairt i gcrích nó d’fhonn an príomhaí earraí a cheannach, agus má ghníomhaíonn an gníomhaire mar idirghabhálaí idir an príomhaí agus a chustaiméirí.